B4-0773/97

Ψήφισμα σχετικά με τις θανατικές εκτελέσεις στο Αμπού Ντάμπι

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την παραβίαση των ανθρωπίνων δικαιωμάτων και την κατάργηση της θανατικής ποινής,

- έχοντας υπόψη τα άρθρα Ι 1.2 και 130 Υ της Συνθήκης ΕΕ, τα οποία θεσπίζουν την προώθηση των ανθρωπίνων δικαιωμάτων ως στόχο της κοινής εξωτερικής πολιτικής και της πολιτικής ασφαλείας,

- έχοντας υπόψη το ψηφίσματα 1032 και 1047 του 1996 της Κοινοβουλευτικής Συνέλευσης το Συμβουλίου της Ευρώπης για την κατάργηση της θανατικής ποινής,

- έχοντας υπόψη την τελευταία έκθεση του Οργανισμού Ηνωμένων Εθνών για τη θανατική ποινή (Ε./CN.15/1996/19),

- έχοντας υπόψη το ψήφισμα που εγκρίθηκε στη Γενεύη από την 53η Σύνοδο της Επιτροπής των Δικαιωμάτων του Ανθρώπου του Οργανισμού Ηνωμένων Εθνών για το θέμα της θανατικής ποινής (Ε./CN.4/1997L.20.),

Α. συγκλονισμένο από το δημοσίευμα για τη δημόσια στάρωση δύο ενόχων στο Αμπού Ντάμπι σύμφωνα με το οποίο, το δικαστήριο του Αμπού Ντάμπι αποφάσισε να οδηγήσει στην δια του σταυρού θανάτωση στην πόλη Αλ Αϊνίν δύο κατηγορούμενους, που κρίθηκαν ένοχοι για ανθρωποκτονία και καταδικάστηκαν σε θάνατο, επειδή έκρινε ότι η απλή θανατική ποινή δεν είναι αρκετή για παραδειγματισμό,

Β. τονίζοντας ότι η απόφαση του δικαστηρίου, η οποία επρόκειτο να εφαρμοστεί στις 09/09/1997, αναβλήθηκε από τους τοπικούς αξιωματούχους για 24 ώρες, έτσι ώστε να συγκεντρωθούν όσο το δυνατόν περισσότεροι κάτοικοι για να παρακολουθήσουν τη σταύρωση,

Γ. επισημαίνοντας ότι τη θανατική ποινή ενέκρινε και ο Πρόεδρος των Ηνωμένων Αραβικών Εμιράτων σεΐχης Ζαγιέντι Μπιν Σουλτάν Αλ Ναχαγιάν,

Δ. τονίζοντας ότι οι ποινές αυτές επιβλήθηκαν αμέσως μετά την καταδίκη σε αποκεφαλισμό δύο Βρετανίδων στη Σαδουδική Αραβία,

Ε. βαθειά ανήσυχο για τις σοβαρές και εκτεταμένες παραβιάσεις των θεμελιωδών ανθρωπίνων δικαιωμάτων στα Ηνωμένα Αραβικά Εμιράτα, συμπεριλαμβανομένης της απάνθρωπης μεταχείρισης των κρατουμένων,

ΣΤ. εκφράζοντας την έντονη ανησυχία του για τις πληροφορίες που παρασχέθησαν από πολλές διεθνείς οργανώσεις προστασίας των δικαιωμάτων του ανθρώπου σύμφωνα με τις οποίες ο αριθμός των θανατικών ποινών στο Αμπού Ντάμπι αυξάνεται με ταχύ ρυθμό,

Ζ. επισημαίνοντας την αύξηση της χρήσης της θανατικής ποινής ανά τον κόσμο,

1. καταδικάζει τη θανατική εκτέλεση που πραγματοποιήθηκε πρόσφατα στο Αμπού Ντάμπι και ζητεί να μην εφαρμοστούν άλλες εκτελέσεις[semigr ]

2. καλεί τις κυβερνήσεις των Ηνωμένων Αραβικών Εμιράτων να λάβουν επειγόντως μέτρα για τη γενική βελτίωση της κατάστασης των ανθρωπίνων δικαιωμάτων[semigr ]

3. επαναλαμβάνει τη σταθερή αντίθεσή του στη χρήση της θανατικής ποινής σε ολόκληρο τον κόσμο και καλεί όλες τις χώρες να προβούν στην κατάργηση της θανατικής ποινής[semigr ]

4. ζητά από το Συμβούλιο, τα κράτη μέλη και την Επιτροπή, στο πλαίσιο των αρμοδιοτήτων τους, να υποβάλουν στην Γενική Συνέλευση των Ηνωμένων Εθνών ψήφισμα για την εφαρμογή παγκόσμιου μορατόριουμ στην εκτέλεση των θανατικών ποινών[semigr ]

5. καλεί την Επιτροπή να δώσει ιδιαίτερη προσοχή στη θανατική ποινή στις ετήσιες εκθέσεις της για τις ρήτρες σχετικά με τα δικαιώματα του ανθρώπου οι οποίες περιέχονται στις συμφωνίες ανάμεσα στην Ευρωπαϊκή Ένωση και τρίτες χώρες[semigr ]

6. ζητεί επιμόνως από το Συμβούλιο και την Επιτροπή να τονίσουν το ζήτημα αυτό κατά τις πολιτικές επαφές μους με τις κυβερνήσεις των Ηνωμένων Αραβικών Εμιράτων[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, τις κυβερνήσεις των κρατών μελών, τον Πρόεδρο των Ηνωμένων Αραβικών Εμιράτων σεΐχη Ζαγιέντι Μπιν Σουλτάν Αλ Ναχαγιάν, καθώς και στις κυβερνήσεις των Ηνωμένων Αραβικών Εμιράτων.